CELEX: C2007/283/62
Language: hu
Date: 2007-11-24 00:00:00
Title: T-366/07. sz. ügy: 2007. szeptember 24-én benyújtott kereset – Procter & Gamble kontra OHIM – Prestige Cosmetics (P&G PRESTIGE BEAUTE)

24.11.2007   
            
            
               HU
            
            
               Az Európai Unió Hivatalos Lapja
            
            
               C 283/34
            
         2007. szeptember 24-én benyújtott kereset – Procter & Gamble kontra OHIM – Prestige Cosmetics (P&G PRESTIGE BEAUTE)
   (T-366/07. sz. ügy)
   (2007/C 283/62)
   A keresetlevél nyelve: angol
   Felek
   
      Felperes: The Procter & Gamble Company (Cincinnati, Amerikai Egyesült Államok) (képviselő: K. Sandberg ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Prestige Cosmetics Srl (Anzola Emilia, Olaszország)
   Kereseti kérelmek
   
               —
            
            
               Az Elsőfokú Bíróság helyezze hatályon kívül a második fellebbezési tanács 2007. július 19-i határozatát (R 681/2006-2. sz. ügy);
            
         
               —
            
            
               az Elsőfokú Bíróság helyezze hatályon kívül a 2000. október 2-i B 311 318. sz. felszólalást, amennyiben e felszólalásnak a felszólalási osztály 2006. március 21-i határozata helyt adott;
            
         
               —
            
            
               az Elsőfokú Bíróság az alperest kötelezze az eljárás költségeinek viselésére;
            
         
               —
            
            
               az Elsőfokú Bíróság a beavatkozót kötelezze az OHIM előtti eljárás költségeinek viselésére.
            
         Jogalapok és fontosabb érvek
   
      A közösségi védjegy bejelentője: A felperes.
   
      Az érintett közösségi védjegy: A „P&G PRESTIGE BEAUTE” szóvédjegy többek között a 3. osztályba tartozó áruk vonatkozásában.
   
      A felszólalási eljárásban hivatkozott védjegy vagy megjelölés jogosultja: Prestige Cosmetics Srl.
   
      A hivatkozott védjegy vagy megjelölés: A „prestige” nemzeti ábrás védjegyek a 3. osztályba tartozó áruk vonatkozásában.
   
      A felszólalási osztály határozata: A felszólalásnak részben helyt adott.
   
      A fellebbezési tanács határozata: A fellebbezést elutasította.
   
      Jogalapok: A 40/94/EK tanácsi rendelet 8. cikke (1) bekezdése b) pontjának megsértése, mivel nem áll fenn az összetévesztés veszélye a bejelentett védjegy és a korábbi védjegyek között, ugyanis a védjegyek által jelölt áruk nem hasonlóak, és a védjegyek egyértelműen különbözőek.